CELEX: 31986R3817
Language: el
Date: 1986-12-15 00:00:00
Title: Κανονισμός (ΕΟΚ) αριθ. 3817/86 της Επιτροπής της 15ης Δεκεμβρίου 1986 που τροποποιεί τον κανονισμό (ΕΟΚ) αριθ. 1183/86 και τον κανονισμό (ΕΟΚ) αριθ. 1185/86 όσον αφορά τον τομέα των λιπαρών ουσιών

Avis juridique important

|

31986R3817

Κανονισμός (ΕΟΚ) αριθ. 3817/86 της Επιτροπής της 15ης Δεκεμβρίου 1986 που τροποποιεί τον κανονισμό (ΕΟΚ) αριθ. 1183/86 και τον κανονισμό (ΕΟΚ) αριθ. 1185/86 όσον αφορά τον τομέα των λιπαρών ουσιών  

Επίσημη Εφημερίδα αριθ. L 355 της 16/12/1986 σ. 0023

***** ΚΑΝΟΝΙΣΜΟΣ (ΕΟΚ) αριθ. 3817/86 ΤΗΣ ΕΠΙΤΡΟΠΗΣ  της 15ης Δεκεμβρίου 1986  που τροποποιεί τον κανονισμό (ΕΟΚ) αριθ. 1183/86 και τον κανονισμό (ΕΟΚ) αριθ. 1185/86 όσον αφορά τον τομέα των λιπαρών ουσιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986, που καθορίζει τους γενικούς κανόνες του καθεστώτος ελέγχου των τιμών για τις ποσότητες που διατίθενται στην κατανάλωση στην Ισπανία (1) ορισμένων προϊόντων του τομέα των λιπαρών ουσιών, και ιδίως το άρθρο 16,  Εκτιμώντας:  ότι ο κανονισμός (ΕΟΚ) αριθ. 1183/86 (2), όπως τροποποιήθηκε τελευταία από τον κανονισμό (ΕΟΚ) αριθ. 3329/86 (3), προβλέπει, στο άρθρο 14 παράγραφος 4, ότι δεν εισπράττεται η εισφορά κατά την εισαγωγή ορισμένων ελαίων εντός του ορίου των 34 000 τόνων· ότι η αναθεώρηση του ισοζυγίου προβλέψεων απεκάλυψε ότι η εισαγωγή των ελαίων αυτών στην Ισπανία θα φτάσει μέχρι τις 31 Δεκεμβρίου 1986 την ποσότητα των 37 500 τόνων και θα πρέπει, κατά συνέπεια, να τροποποιηθεί η ποσότητα των ελαίων που επωφελούνται από την απαλλαγή της εισφοράς·  ότι το άρθρο 2 παράγραφος 2 του κανονισμού (ΕΟΚ) αριθ. 1183/86 προβλέπει τον καθορισμό των ποσοτήτων ελαίων και λιπών που θα διατεθούν στην κατανάλωση στην Ισπανία και τα ανώτατα όρια του ετήσιου όγκου των εισαγωγών των προϊόντων αυτών· ότι οι ποσότητες αυτές καθορίστηκαν από τον κανονισμό (ΕΟΚ) αριθ. 1185/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3331/86 (5)·  ότι, ωστόσο, για το σογιέλαιο που προορίζεται για την ανθρώπινη διατροφή καθώς και τα φοινικέλαιο, έλαιο φοινικοπυρήνων και έλαιο copra, η εξέλιξη των αναγκών της αγοράς δικαιολογεί την τροποποίηση των εν λόγω ποσοτήτων·  ότι η ισπανική παραγωγή ηλιανθελαίου κατά την διάρκεια της περιόδου 1985/86 αποδεικνύεται κατώτερη από την εκτιμωμένη παραγωγή και συνεπάγεται, με τον τρόπο αυτό, την εξαφάνιση των πλεονασμάτων παραγωγής που προβλέφθηκαν αρχικά· ότι, κατά συνέπεια, η ποσότητα των σπόρων ηλιάνθου που συγκομίζονται στην Ισπανία και χρησιμοποιούνται με σκοπό την παραγωγή ελαίου που προορίζεται για την εξαγωγή και μπορούν να επωφεληθούν από την αντισταθμιστική ενίσχυση, που αναφέρεται στο άρθρο 14 του κανονισμού (ΕΟΚ) αριθ. 475/86, πρέπει να καθοριστεί σε 0.  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 14 παράγραφος 1 δεύτερη παύλα του κανονισμού (ΕΟΚ) αριθ. 1183/86, ο αριθμός «34 000» αντικαθίσταται από «37 500».  Άρθρο 2  Ο κανονισμός (ΕΟΚ) αριθ. 1185/86 τροποποιείται ως εξής:  1. Στο άρθρο 1 παράγραφος 1:  - στοιχείο β) ο αριθμός «70 000» αντικαθίσταται από «75 000»,  - στοιχείο γ) ο αριθμός «42 000» αντικαθίσταται από «45 500».  2. Στο άρθρο 2 παράγραφος 1 στοιχείο γ) ο αριθμός «34 000» αντικαθίσταται από «37 500».  3. Στο άρθρο 3 ο αριθμός «83 000» αντικαθίσταται από «0».  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 107 της 24. 4. 1986, σ. 17.  (3) ΕΕ αριθ. L 306 της 1. 11. 1986, σ. 33.  (4) ΕΕ αριθ. L 107 της 24. 4. 1986, σ. 28.  (5) ΕΕ αριθ. L 306 της 1. 11. 1986, σ. 35.